கேள்வி: சாரா ஓர்சுட்டு - கல்வி குறித்து விரிவாக சொல்லுங்கள்.
பதில்: ஓர்சுட்டு புளோரிடாவில் உள்ள கைனெசுவில்லியில் உயர்நிலைப் ப்ள்ளியில் கல்வி கற்றார். இவரின் தாயார் ஒரு நரம்பியல் வல்லுனர்; இவது தந்தையார் ஒரு மருத்துவர். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் பெற்றார். Caltech|work=The California Institute of Technology|access-date=2018-04-05|language=en}} இவர் கலிபோர்னியா தொழில்நுட்ப நிறுவனத்தில் இயற்பியலாளர் மைக்கேல் பிரவுனுடன் இணைந்து செலெசுட்ரான் தொலைநோக்கியைப் பயன்படுத்தி ஐரோப்பா, தித்தன் நிலாக்களை ஆய்வு செய்தார். இந்தத் தொலைநோக்கி பயில்நிலை சார்ந்ததாக இருப்பினும் இவர் இதைக் கொண்டு தித்தன் நிலாவின் படிமத்தை உருவாக்கி அதன் ஒளி வரைவைக் கணக்கிட்டதோடு அதில் நிலவும் முகில்களையும் ஆய்வு செய்ய முயன்றார். இவர் கால்டெக் நிறுவனத்தின் கலம் பின்பற்றல் குழுவில் பணிபுரிந்துள்ளர். இவர் 2004 இல் முதுவர் பட்டம் பெற்றதும், தாரைச் செலுத்த ஆய்வகத்தில் சேர்ந்தார். அங்கு இவர் காசினி-ஐகன்சு விண்கல படிமவாக்க துணையமைப்புக்கான படிமப் பகுப்பாய்வை செய்தார். இவர் ஐபாகு (IPAG) எனும் Institut de Planétologie et d'Astrophysique de Grenoble இல் பணிபுரிந்துள்ளார். இவர் அரிசோனா பல்கலைக்கழகத்தில் தன் முனைவர் பட்ட்த்தை 2011 இல் பெற்றார். இவரது முனைவர் ஆய்வின் தலைப்பு ''தித்தன் நிலா வளிமண்டல் வேதியியல் சார்ந்த் பின்னைக் காசினி ஆய்வு'', என்பதாகும். இங்கு இவர் நிலா, கோள் ஆய்வகத்தில் பணிபுரிந்து தித்தன் வளிமண்டல வேதியியல் பற்றி ஆய்வு மேற்கொண்டார். இவரது குழு தான் தித்தன் வளிமண்டலத்தில் அமினோ அமிலங்களும் உட்கருவன் அடிநிலைகளும் நிலவியதை முதன்முதலில் கண்டு உலகுக்கு அறிவித்தது. வளிமண்டல அறிவியலில் மகளிருக்கு வழங்கும் பீட்டர் வேகினர் விருதை இவர் பெற்றுள்ளார்.
கேள்வி: சாரா ஓர்சுட்டு - ஆராய்ச்சிப்பணி பற்றி தகவல் சொல்.
பதில்: இவர் 2011 இல் தேசிய வானியல், வானியற்பியல் அறக்கட்டளை முதுமுனைவர் ஆய்வு நல்கையோடு பவுல்டரில் உள்ள கொலராடோ பல்கலைக்கழகத்தில் சேர்ந்தார் NSF Astronomy and Astrophysics Postdoctoral Fellows|website=aapf-fellows.org|language=en-US|access-date=2018-04-05}} இவர் 2014 இல், ஜான் ஆப்கின்சு பல்கலைக்கழகத்தில் உதவி பேராசிரியராகச் சேர்ந்து கோள்களும் அவ்ற்றின் நிலாக்களும் சார்ந்த வளிமண்டலங்களின் வேதியியலில் சிறப்புத் தகைமையை வளர்த்துகொண்டார். NASA Astrobiology Institute|website=nai.nasa.gov|access-date=2018-04-05}} இவரது குழு 2018 மார்ச்சில் வேற்றுலக வளிமண்டலங்களை ஆய்வகத்தில் உருவகிக்கலாம் என்பதையும் அவற்றில் நிலவும் உறைபனிக்கட்டியின் உட்கூறுகளைக் கண்டறியலாம் என்பதையும் செயல்முறையில் விளக்கியது . இந்த ஆய்வு 2021 இல் நாசா ஏவவுள்ள ஜேம்சு வெப் விண்வெளித் தொலைநோக்கி திரட்டவுள்ள தரவுகளைப் பகுத்தாய உதவும். இவர் தித்தன் நிலாவுக்கு அனுப்பவுள்ள திரேகான்பிளை விண்கலத் திட்டத்தின் அறிவியல் தொழில்நுட்பக் குழுவிலும் பணியாற்றுகிறார்.